Tieteen päivät

Tieteen päivät on suurelle yleisölle suunnattu monitieteinen tapahtuma, jossa eri alojen tutkijat kertovat yleistajuisesti ja laaja-alaisesti tieteestä ja tutkimuksesta. Tavoite on tarjota ajankohtaista tutkimustietoa ja antaa ihmisille aineksia järkiperäisen todellisuuskäsityksen muodostamiseen. Päiviä järjestää Tieteellisten seurain valtuuskunta, Suomen Kulttuurirahasto, Suomalainen Tiedeakatemia, Suomen Tiedeseura, Teknillisten Tieteiden Akatemia ja Svenska Tekniska Vetenskapsakademien i Finland. Tieteen päivät järjestetään Helsingin yliopiston päärakennuksessa joka toinen vuosi.

Tieteen päivät keräävät Helsingissä noin 15 000 kävijää. Puhujia tapahtumassa on liki 300. Vuodesta 2001 alkaen osa Tieteen päivien ohjelmasta on lähetetty suorana verkkoon. Ohjelmatallenteet löytyvät Tiede-tv:stä, Tieteellisten seurain valtuuskunnan hallinnoimalta Youtube-kanavalta. 

Vuodesta 2011 alkaen Tieteen päiviä on järjestetty Helsingin lisäksi myös muualla Suomessa. Toisin kuin Helsingissä, muissa kaupungeissa Tieteen päivien järjestelyistä on vastannut kunkin kaupungin yliopiston viestintäyksikkö. Alkupääoman päiville ovat antaneet Suomen Kulttuurirahasto ja Tieteen tiedotus ry.

 Historia 
Vuonna 1922 ja 1926 pidettiin Tutkijainkokouksen nimellä yksittäiset tiedepäivät. Vuonna 1954 järjestettiin Tieteen päivät, jotka kuitenkaan eivät tuolloin muodostuneet perinteeksi. Nykyisenkaltaisia säännöllisesti pidettäviä Tieteen päiviä on järjestetty säännöllisesti tammikuusta 1977 lähtien. Aluksi niitä järjestettiin joka viides vuosi, sittemmin joka kolmas vuosi. Vuodesta 1995 tilaisuus on pidetty joka toinen vuosi. Tieteen päivien keskuspaikaksi Helsingin päivillä on vakiintunut Helsingin yliopiston päärakennus Fabianinkadulla.

 Tieteen päivien teemat 

 Vuosi Teema   Ohjelmatoimikunnan puheenjohtaja 2025Oivallus ja erehdys – Insikter och misstag professori Pauline von Bonsdorff 2023 Alku – Början professori  Tuomas Heikkilä    2021 Hyvä ja paha tieto – Kunskap på gott och ont professori  Maria Lähteenmäki    2019 Rohkeus – Mod professori  Tuija Pulkkinen    2017 Vapauden rajat – Frihetens gränser johtaja Teija Tiilikainen    2015 Sattuma – Slumpen professori  Ari Sihvola    2013 Kriisi – uhka ja alku; Kriser – hot och begynnelser professori  Pirjo Ståhle    2011 Arjen arvoitus – Vardagens under akatemiaprofessori  Ilkka Hanski    2009 Evoluutio – Evolution kansleri Ilkka Niiniluoto    2007 Rajalla – Invid gränser kansleri Kari Raivio    2005 Suhteellista? – Relativt? kansleri Risto Ihamuotila    2003 Tiede ja muutos – aaveet ja haaveet; Vetenskap i förändring –  visioner och missioner akatemiaprofessori  Risto Näätänen    2001 Tiede ja elämä – Vetenskapen och livet professori  Carl G. Gamberg    1999 Matkalla tulevaisuuteen – Forskning och framtid professori  Ilkka Niiniluoto    1997 Maailmankuvaa etsimässä – På jakt efter en världsbild professori  Ilkka Niiniluoto    1995 Tutkimuksen etulinjassa; suomalainen kansainvälinen huippututkimus kansleri Lauri Saxén    1992 Ihmisen ja tieteen uudet maailmat; taustalla Kolumbuksen Amerikan ”löytämisen” 500-vuotisjuhla professori  Raimo Lehti    1987 Yleisteemana Isaac Newtonin Principia-teos ja siitä lähteneet tieteelliset ja aatehistorialliset kehityslinjat professori  Raimo Lehti    1982 Ei varsinaista yleisteemaa; pääteemoina tieteentraditiot, Suomen asema autonomian aikana, pohjoisten alueiden tutkimus, elin- ja geenisiirrot akateemikko Olli Lehto    1977 Suomen tieteen ulottuvuuksia professori  Pertti Pesonen

 Tieteen kansantajuistusta 
Pääteemaan liittyvän luentosarjan lisäksi Tieteen päivien ohjelma sisältää aina luentoja myös muusta ajankohtaisesta tutkimuksesta, keskusteluja ja väittelyitä, erikoisseminaareja, näyttelyitä, uutuuskirjojen esittelyitä, tiedevideoita ja planetaarioesityksiä.

Suorien ja nauhoitettujen internet-lähetysten, radion, television ja lehdistön välityksellä päivät levisivät koko maahan.

Tieteessä tapahtuu -lehti tapaa julkaista useissa päiviä seuraavissa numeroissaan tilaisuuden antia esitelmäartikkeleina. Päivien esityksistä kootaan myös kirja .

Tieteen päivien avajaisten musiikki liittyy kyseisten päivien teemaan ja käsiteltävien aiheiden aikakauteen.

 Kirjat 
 Tieteen päivät - Vetenskapens dagar 1954 (Helsinki, 1955)
 Suomen tieteen ulottuvuuksia: Tieteen päivät 10.-12.1.1977 [toim. Risto Kautto] (WSOY, 1978)  (nid.) 
 '








 Hanski, Ilkka; Niiniluoto, Ilkka; Hetemäki, Ilari (toim.): Kaikki evoluutiosta. Gaudeamus, 2009. .
 Andersson, Leif C.; Hetemäki, Ilari; Mustonen, Riitta; Sihvola, Ari (toim.): Kaikki irti arjesta. Gaudeamus, 2011. .
 Hämeen-Anttila, Jaakko; Katajala, Kimmo; Sihvola, Ari; Hetemäki, Ilari (toim.): Kaikki syntyy kriisistä. Gaudeamus, 2013. .
 Hetemäki, Ilari; Raento, Pauliina; Sariola, Hannu; Seppä, Tuomas (toim.): Kaikkea sattuu. Gaudeamus, 2015. .
 Enqvist, Kari; Hetemäki, Ilari; Tiilikainen,Teija (toim.): Kaikki vapaudesta. Gaudeamus, 2017. .
 Hetemäki, Ilari; Koskinen, Hannu; Pulkkinen, Tuija; Väliverronen, Esa (toim.): Kaikenlaista rohkeutta. Gaudeamus, 2019. .
 Hetemäki, Ilari; Kuusisto, Anna-Kaisa; Lähteenmäki, Maria; Väliverronen, Esa (toim.): Hyvä ja paha tieto. Gaudeamus, 2021. .

 Katso myös 
 Suomalaiset historiapäivät
 Sotatieteiden päivät
 Tekniikan päivät
 Yleisöluento

 Lähteet 
 Tieteen päivät 2007 -esite

 Viitteet 

 Aiheesta muualla 
 Tieteen päivät 2021: https://tieteenpaivat.fi/fi/ohjelma-2021
 Tieteen päivät 2019: https://tieteenpaivat.fi/fi/ohjelma-2019
 Tieteen päivät 2017: https://tieteenpaivat.fi/fi/ohjelma-2017
 Tieteen päivät 2015: https://tieteenpaivat.fi/fi/tieteen-paivat-2015

Luokka:Tieteen yleistajuistaminen
Luokka:Fysiikan tapahtumat
Luokka:Kemian tapahtumat
luokka:Yleisöluennot
Luokka:Suomen tapahtumat